cyanic-selkie/wikianc huggingface dataset:
Édgar Baumann
pienoiskuva|Édgar Baumann Edgar Baumann (s. 16. huhtikuuta 1970) on paraguaylainen keihäänheittäjä. Baumann on keihäänheiton Etelä-Amerikan ennätyksen haltija tuloksella 84,70 metriä, jonka hän heitti San Marcosissa, Texasissa 17. lokakuuta 1999.
Vuonna 1996 Baumannista tuli ensimmäinen yli 80 metrin heittoon kyennyt eteläamerikkalainen. Tuolloin hänen heittonsa kantoi 80,56 metriä. Yleisurheilun maailmanmestaruuskilpailuihin Baumann osallistui vuosina 1993, 1995 ja 1997 mutta ei päässyt kertaakaan loppukilpailuun.
Tuomas Toivonen
Tuomas Toivonen (s. 1975 Helsinki ) on suomalainen muusikko ja arkkitehti. Muusikkona hän on ollut sekä Giant Robot -yhtyeessä että tehnyt sooloprojekteja. Vuonna 2005 hän perusti vaimonsa Nene Tsuboin kanssa helsinkiläisen arkkitehtitoimiston NOW. Hän on toimittanut Radio Helsingissä Unelmien Helsinki -ohjelmaa ja oli yksi Yle Teemalla esitetyn Suojele minua! -ohjelmasarjan juontajista.
Toivonen ja Tsuboi ovat suunnitelleet Helsingin Merihakaan Kulttuurisauna-nimisen yleisen saunan, joka aukesi yleisölle toukokuussa 2013.
Vuohenmaito
thumb|Vuohen lypsyä. Vuohenmaito eli kutunmaito on vuohen tuottamaa maitoa. Vuohenmaito on melko samanmakuista kuin lehmänmaito. Koko maailman maidontuotannosta vuohenmaito vastaa noin 2,4 prosenttia.
Tuotanto
Vuonna 2013 vuohenmaitoa tuotettiin maailmassa yhteensä 18,0 miljoonaa tonnia, mikä vastasi 2,4 prosenttia kaikesta maidon tuotannosta. Aasiassa tuotettiin 10,7 miljoonaa tonnia, Afrikassa 4,2 miljoonaa tonnia, Euroopassa 2,7 miljoonaa tonnia ja Amerikoissa noin puoli miljoonaa tonnia. Yksittäisistä maista suurimmat tuottajat ovat Intia, Bangladesh, Sudan ja Pakistan, ja Euroopan suurimpia tuottajia ovat Kreikka, Ranska ja Espanja.
Vuohenmaidon tuotanto kasvoi maailmassa 60 prosenttia vuosien 1993–2013 aikana. Eniten tuotanto kasvoi Afrikassa, 95 prosenttia ja Aasiassa, 73 prosenttia, mutta Euroopassakin tuotanto kasvoi 68 prosenttia. Amerikassa kasvu jäi alle 20 prosentin.
Maitorodut
thumb|Saanen on hyvin tuottoisa maitorotu. Maailman kaikista noin 411 vuohirodusta noin 31:tä käytetään ensisijaisesti maidontuotantoon. Tuottavimpiin rotuihin kuuluvat muun muassa alpiininen, Saanen, Toggenburg ja nubialainen, jotka kaikki tuottavat vuodessa yli 700 kilogrammaa maitoa. Useimmat vuohirodut tuottavat maitoa vuoden aikana noin 200–300 päivän ajan. Samankin rodun maidontuottolukemat vaihtelevat paljon eri maiden välillä.
Käyttö
Vuohen pahasta ominaishajusta huolimatta vuohenmaito on oikein lypsettynä ja viilennettynä hajutonta. Sen maku muistuttaa paljon lehmänmaidon makua. Jotkut käyttävät vuohenmaitoa, koska ovat allergisia tai yliherkkiä lehmänmaidolle.
Vuohenmaito on ravitsevampaa kuin lehmänmaito, mikä on huomattu esimerkiksi ihmisvauvoilla tehdyissä tutkimuksissa. Vuohenmaidon ravitsevuus johtuu ainakin osittain sen rasvojen ja proteiinien hyvästä sulavuudesta. Vuohenmaidossa on myös esimerkiksi rautaa merkittävästi enemmän kuin ihmisen tai lehmän maidossa. Foolihappoa siinä toisaalta on vähemmän.
Aşk Laftan Anlamaz
Aşk Laftan Anlamaz on televisioyhtiö Show TV:n esittämä turkkilainen TV-sarja. Sen päärooleissa ovat Burak Deniz ja Hande Erçel.
Mitsuo Kamata
Mitsuo Kamata (s. 16. joulukuuta 1937 Ibaraki, Japani) on japanilainen jalkapalloilija.
Jalkapallomaajoukkue
Kamata edusti Japanin maajoukkuetta vuosina 1958–1969. Hän osallistui muun muassa vuosien 1964 ja 1968 olympialaisiin, joista jälkimmäisissä Japani saavutti pronssia.
Moottoripyörätrialin maailmanmestaruuskausi 2005
Trialin maailmanmestaruudesta ajettiin 31. kerran vuonna 2005. Mestaruuden vei espanjalainen Adam Raga, jolle mestaruus oli ensimmäinen.
MM-sarjan parhaat
Lähde:
Maurice Dewee
Maurice Dewee (25. helmikuuta 1891 – 1961 ) oli belgialainen miekkailija. Hän osallistui Antwerpenin olympialaisissa 1920 kalvan henkilökohtaiseen kilpailuun ja pääsi siinä välierävaiheeseen saakka.
Kolkanlahti
Kolkanlahti on kylä Saarijärvellä, kuusi kilometriä kaupungin keskustasta luoteeseen Kokkolan suuntaan valtatietä 13 pitkin. Saarijärvi-nimisen järven pohjoisrannalla Kolkanlahden pohjukassa sijaitsevassa kylässä on noin 400 asukasta. Kylä tunnetaan kansallisrunoilija Johan Ludvig Runebergin asuinpaikkana 1820-luvulla; hän toimi opiskelurahoja ansaitakseen Kolkanlahden talossa kotiopettajana. Kylän matkailukohteita ovat J.L. Runebergin lähde ja polku, Kolkanlahden tilan säätyläiskotimuseo, Julmat lammet, Puuhapuisto Veijari ja Ahvenlammen leirintäalue. Kolkanlahdessa 1900-luvun alkuun asti toiminut Kolkanniemen pappila on yksi Suomen valtakunnallisesti merkittävistä rakennetuista kulttuuriympäristöistä.
Historiaa
Kolkanlahden kylä on syntynyt kahden säätyläistilan, Kolkanniemen ja Kolkanlahden maille. Ensimmäinen alueen maatila, sukujuuriltaan hämäläisen Erkki Kantalaisen Kantala näkyy maakirjoissa vuonna 1564. Tila jaettiin 1600-luvun alussa Riekon ja Kolkanniemen tiloiksi. Kruunun lampuotitalo Kolkanniemi myytiin 1639 kirkkoherran virkataloksi, ja se toimi pappilana 1900-luvun alkupuolelle asti. Vuonna 1680 Kantalan tila jaettiin Kantalaksi ja Mannilaksi.
Kolkanniemen pappilaan perustettiin 1700-luvun puolivälissä yksi ensimmäisistä pappilapuutarhoista Suomessa. Vanhimmat pappilan torpat ovat peräisin 1700-luvun alusta: Parkatti, Honkala, Kolkanlahti, Lintulahti, Saunaniemi, Kuortunniemi, Lukkarilehto ja Pajuharju. 1900-luvun alussa torppia oli jo 33 ja mäkitupia kuusi. Torppariasutus loi pohjan myöhemmille pientiloille. Alueen nykyinen rakennuskanta koostuukin lähinnä pientilojen pihapiireistä, uudemmista omakotitaloista ja loma-asunnoista. Pappila siirtyi Tarvaalaan vuonna 1945, ja Kolkanniemi myytiin puoliksi yksityiselle ja puoliksi Saarijärven kunnalle, joka piti siellä lastenkotia vuosina 1954–1984. Teatteri Eurooppa Neljä toimi Kolkanniemen pappilassa 1989–1998. Nykyisin Kolkanniemi on yksityisomistuksessa.
Kolkanlahden kylä on rakentunut 1940-luvulta lähtien pääasiassa Kolkanlahden pohjukan ja Kokkolaan johtavan valtatie 13:n väliselle alueelle. Kokkolantien länsipuolinen osa on enimmäkseen teollisuusaluetta.
Kolkanlahden säätyläistila
Kolkanlahden maatila oli 1700- ja 1800-luvulla säätyläisten omistuksessa ja toimi edistyksellisenä viljelystilana. Sen päärakennus on peräisin 1780-luvulta, ja siinä toimii nyt Saarijärven museon Säätyläiskotimuseo. Talon yläkerran teemana on J. L. Runeberg, joka toimi 1820-luvulla Kolkanlahden talossa kotiopettajana. Vuodesta 1900 tila toimi vaivaistalona ja vanhainkotina, joita varten rakennettiin erilliset rakennukset vuosina 1901 ja 1940.
1880-luvulla Kolkanlahden tilasta erotettiin alue Saarijärven tarkk’ampujapataljoonan kasarmin ja harjoitusalueen tarpeisiin. Siellä toimi vuosina 1883-1889 Hämeen pataljoonan reservipiiriin kuulunut Saarijärven reservikomppania. 1940-luvulta alkaen kiinteistössä toimi metsäoppilaitos, nykyisin Pohjoisen Keski-Suomen ammattiopiston luonnonvara-alan koulutusyksikkö.
Ahvenlammen leirintäalue
Ahvenlammen ympäristössä järjestettiin 1970-luvun keskivaiheilta 1990-luvulle suosittuja juhannusfestivaaleja Suvirock ja Ahvenlampi-rock.
Tango (juoma)
Tango on Coronan vuonna 1950 kehittelemä ja julkaisema hiilihapotettu virvoitusjuoma. Sitä myydään Britteinsaarilla, Ruotsissa, Norjassa ja Unkarissa. Beetcham Group osti Coronan vuonna 1958 ja Corona Soft Drinksin puolestaan Britvic vuonna 1987 ja jonka juomia se nykyäänkin valmistaa. Skandinavian maissa juomaa jakelee SMX Drinks AB.
Tango oli alun perin ainoastaan appelsiininmakuisen juoman nimi. 1990-luvulla Tango laajentui niin että sitä oli saatavilla muinakin eri makuvaihtoehtoina, joihin kuului omena, sitruuna, kirsikka, mustaherukka ja myöhemmin "Fruit Fling". Joidenkin makuvaihtoehtojen kehitys kuitenkin lopetettiin elokuussa 2011. Nykyisin Iso-Britanniassa saataviin vaihtoehtoihin kuuluu Orange, Apple, Cherry ja Citrus.
Simo Skinnari
Simo Skinnari (10. lokakuuta 1952 Raahe) on suomalainen kasvatustieteilijä. Hän toimi vuosina 2009–2011 kasvatustieteen professorina Itä-Suomen yliopiston Savonlinnan kampuksella. Hänen tutkimusalojaan ovat kasvatusfilosofia, arvot sekä ihmiskäsitykset ja autenttiset oppimisympäristöt. Hän on tutkinut myös steinerpedagogiikkaa. Hän jäi Parkinsonin taudin vuoksi varhaiseläkkeelle vuonna 2011.
Sotahistoria
Sotahistoriaa voi nykyään luonnehtia ammattitutkijoiden 1960-luvulta käydyn keskustelun kautta. Tähän debattiin on kuulunut kiistatta jako vanhan ja uuden sotahistorian suuntauksiin.
Lähteet
전쟁의 역사
Masashi Watanabe
Masashi Watanabe (11. tammikuuta 1936 Hiroshima, Japani - 7. joulukuuta 1995) oli japanilainen jalkapalloilija.
Jalkapallomaajoukkue
Watanabe edusti Japanin maajoukkuetta vuosina 1958-1969. Hän osallistui muun muassa vuosien 1964 ja 1968 olympialaisiin, joista jälkimmäisissä Japani saavutti pronssia.
Anni Ahlakorpi
Anni Ahlakorpi (s. 14. elokuuta 1986) on utsjokelainen opettaja, joka valittiin toukokuussa 2015 Vasemmistonuorten puheenjohtajaksi Li Anderssonin seuraajaksi. Ahlakorpi toimi Vasemmistonuorten toisena varapuheenjohtajana ennen valintaansa puheenjohtajaksi. Hän on Utsjoen kunnanvaltuuston valtuutettu.
Ahlakorpi oli Vasemmistoliiton ehdokas vuoden 2015 eduskuntavaaleissa Lapin vaalipiirissä. Hän sai 372 ääntä ja jäi valitsematta. Myös vuoden 2019 eduskuntavaaleissa hän oli ehdokkaana, mutta jäi valitsematta.
Jeff Monson
Jeffrey William Monson (s. 18. tammikuuta 1971 Saint Paul Minnesota) on yhdysvaltalais-venäläinen vapaaottelija ja poliitikko. Hän kuuluu Floridassa toimivaan taistelulajien American Top Team -akatemiaan.
Saavutuksia
Jeff Monsonilla on lukkopainissa kaksi FILA:n maailmanmestaruutta (2007, 2008) sekä kaksi ADCC-liiton maailmanmestaruutta (1999, 2005). Ammattilaisurallaan hän on otellut yhteensä 60 ottelua. Niistä Monson on voittanut 46.
Yksityiselämä
Ennen ammattilaiseksi ryhtymistään vuonna 1999 Monson työskenteli mielenterveysalalla muun muassa perheneuvojana. Hän on opiskellut psykologiaa Oregonin yliopistossa.
Poliittinen ideologia
Monson on anarkisti, joka kuuluu syndikalistiseen Industrial Workers of the World -ammattiliittoon. Tammikuussa 2009 hän joutui syytteeseen valtion omaisuuden turmelemisesta ja sai yli 20 000 dollarin sakot. Monson esiintyi ESPN-kanavan julkaisemaa lehteä varten otetuissa kuvissa maalaamassa anarkistien käyttämää tunnusta kotikaupungissaan Olympiassa sijaitsevan hallintorakennuksen seinään.
Venäjän presidentti Vladimir Putin myönsi Monsonille Venäjän kansalaisuuden toukokuussa 2018 ja hän tuli valituksi Krasnogorskin kaupunginvaltuustoon saman vuoden vaaleissa presidenttiä tukevan Yhtenäinen Venäjä -puolueen listalta. Monson tukee aktiivisesti Venäjä-mielisiä separatisteja Ukrainassa ja Georgiassa, minkä vuoksi hänelle on myönnetty myös Luhanskin kansantasavallan kansalaisuus ja Abhasian kunniakansalaisuus.
Muuta
The Snowman -lempinimellä tunnettu Monson on myös mukana EA Sportsin vuonna 2010 julkaisemassa EA Sports MMA -videopelissä.
Raimo Seppälä
Raimo Toivo Johannes Seppälä (27. maaliskuuta 1934 Ulvila – 24. tammikuuta 2021 Tampere ) oli suomalainen päätoimittaja, professori ja tietokirjailija.
Kauppaopiston käytyään Seppälä aloitti toimittajauransa Lallissa, jossa hän työskenteli vuosina 1953−1955. Tämän jälkeen hän siirtyi Aamulehden palvelukseen, jossa hän työskenteli toimittajana vuosina 1955−1975, taloustoimituksen esimiehenä 1976−1979, erikoistoimittajana 1979−1985 ja päätoimittajana 1985–1995 (vuodesta 1991 vastaavana päätoimittajana). Hän kirjoitti lukuisia elämäkertoja sekä yritys- ja järjestöhistoriikkeja.
Vuonna 2000 hän sai Suomen tietokirjailijat ry:n Warelius-palkinnon.
Robert Bernardis
Robert Bernardis (7. elokuuta 1908 Innsbruck – 8. elokuuta 1944 Plötzenseen vankila, Berliini) oli itävaltalainen upseeri, joka osallistui toiseen maailmansotaan Saksan armeijassa. Hän oli mukana myös Adolf Hitleriä ja natsihallintoa vastaan suunnatussa heinäkuun 20. päivän salaliitossa.
Sotakorkeakoulun jälkeen luutnantti Bernardis aloitti sotilasuransa Linzissä. Hän hyväksyi uuden hallinnon varauksella, kun Itävalta liitettiin Saksaan 1938. Kuitenkin toisen maailmansodan alettua Bernardis muutti mielensä todistettuaan saksalaisten julmuuksia valloitetuilla alueilla. Bernardis siirrettiin yleisesikuntaan toukokuussa 1942. Hänestä tuli yksi vastarintaliikkeen jäsenistä.
Eversti Claus von Stauffenberg yritti surmata Hitlerin räjäyttämällä pommin Hitlerin päämajassa Sudenpesässä 20. heinäkuuta 1944. Tietämättä Hitlerin jääneen eloon Bernardis antoi ensimmäiset käskynsä yrittääkseen saada vallankaappauksen liikkeelle. Salaliitto kuitenkin epäonnistui ja siihen osallistuneet pidätettiin. Bernardis tuomittiin nopeasti kuolemaan kansantuomioistuimessa. Hänet hirtettiin monien muiden tovereidensa lailla teräsvaijerilla Plötzenseen vankilassa elokuussa 1944. Teloitukset filmattiin Hitlerin käskystä hänen katseltavakseen.
Myös Bernardisin perhe vietiin kostoksi keskitysleirille, josta he kuitenkin selvisivät hengissä.
Kurt Krenn
Kurt Krenn (28. kesäkuuta 1936 Rannariedl, Ylä-Itävalta – 25. tammikuuta 2014 Gerersdorf, Ala-Itävalta ) oli itävaltalainen roomalaiskatolinen piispa. Hänet vihittiin papiksi 7. lokakuuta 1962 ja nimitettiin Wienin arkkihiippakunnan vihkipiispaksi sekä Aulonin titulaaripiispaksi 3. maaliskuuta 1987. Piispaksi vihkiminen seurasi 26. huhtikuuta. Pääkonsekraattorina toimi Hans Hermann Groër, jota avustivat Maximilian Aichern ja Marian Jaworski.
Reniumheptoksidi
Reniumheptoksidi eli renium(VII)oksidi (Re2O7) on renium- ja oksidi-ionien muodostama epäorgaaninen ioniyhdiste. Yhdistettä voidaan käyttää katalyyttinä orgaanisen kemian synteeseissä sekä valmistettaessa muita reniumyhdisteitä ja metallista reniumia.
Valmistus ja käyttö
Reniumheptoksidia voidaan valmistaa kuumentamalla reniumin mineraaleja, metallista reniumia tai reniumtrioksidia tai reniumdioksidia happivirrassa. Mineraaleja kuumennettaessa yhdiste voidaan erottaa savukaasujen joukosta johtamalla kaasut veteen, jolloin muodostuu perreniumhappoa sisältävä liuos. Tästä reniumheptoksidi voidaan erottaa haihduttamalla vesi pois ja tarvittaessa puhdistaa sublimoimalla.
Reniumheptoksidia voidaan käyttää katalyyttinä pelkistettäessä orgaanisia yhdisteitä vedyttämällä, allyylialkoholijohdannaisten, oksiimien ja amidien dehydraus- ja toisiintumisreaktioissa, hapettavissa syklisointireaktioissa ja alkeenien metateeseissä. Lisäksi siitä voidaan valmistaa reniumia ja muita reniumyhdisteitä kuten metyylitrioksoreniumia.
Tert-butyylihydroperoksidi
Tert-butyylihydroperoksidi (C4H10O2) on orgaaninen peroksidi, jota käytetään hapettimena ja muovien valmistuksessa polymeraatioreaktion heräteaineena sekä muovien kovettajana. Aine myydään usein 70-prosenttisena vesiliuoksena.
Ominaisuudet
Huoneen lämmössä tert-butyylihydroperoksidi on väritön neste. Se on voimakas hapetin ja reagoi siksi hyvin herkästi, erityisesti helposti pelkistävien aineiden kanssa. Aine on palavaa ja muodostaa myös herkästi räjähtäviä seoksia. Aine liukenee orgaanisiin liuottimiin ja sekoittuu veden kanssa.
Valmistus
Tert-butyylihydropeorksidia valmistetaan isobutaanista. Isobuteenissa monesti epäpuhtautena oleva isobuteeni poistetaan käsittelemällä seosta sopivissa olosuhteissa niin, että isobuteeni oligomerisoituu. Jäljelle jäänyt isobutaani erotetaan tislaamalla ja hapetetaan tert-butyylihydroperoksidiksi atomaarisella hapella.
Turvallisuus
Tert-butyylihydroperoksidi on ärsytystä aiheuttava ja syövyttävä aine. Hengitettynä aine aiheuttaa yskää ja hengitysvaikeuksia ja suurina pitoisuuksina myös keuhkovaurion. Nieltynä aine voi syövyttää ruokatorvea ja aiheuttaa pahoinvointia. Silmiin tai iholle joutuessaan tert-butyylihydroperoksidi voi aiheuttaa vakaviakin syövytysvammoja. Yhdiste on erityisesti veden eliöstölle haitallista. . Aineen on todettu aiheuttavan geenimutaatioita muun muassa Drosophila-suvun kärpäsille.
Suomen Vanhempainliitto
Suomen Vanhempainliitto on valtakunnallinen vanhempien osallisuuden ja kasvatusyhteistyön asiantuntija sekä varhaiskasvatuksen, perusopetuksen ja toisen asteen oppilaitosten yhteydessä toimivien vanhempainyhdistysten yhteistyöjärjestö. Suomen Vanhempainliitto on poliittisesti ja uskonnollisesti sitoutumaton. Liiton toimintaa tukevat muun muassa Veikkaus, Opetushallitus sekä opetus- ja kulttuuriministeriö. Vanhempainyhdistystoiminta tukee kodin ja päiväkodin/koulun/oppilaitoksen yhteistyötä, edistää lasten ja nuorten hyvinvointia, oppimista ja kasvua. Suomen Vanhempainliittoon kuuluu noin 1 300 Patentti- ja rekisterihallituksen rekisteröimää vanhempainyhdistystä ympäri Suomen. Liiton toimisto sijaitsee Helsingissä. Liitolla on 16 työntekijää.
Suomen Vanhempainliitto on SOSTEn jäsenjärjestö.
Suomen Vanhempainliitto sai vuonna 2017 Väestöliiton myöntämän Perheystävällinen työpaikka -sertifikaatin.
Historia
Suomen Vanhempainliitto perustettiin vuonna 1907 nimellä Kotikasvatus-Yhdistys. Yhdistyksen perustajana pidetään kansakouluntarkastaja Kaarlo Kerkkosta. Aluksi yhdistyksen tarkoituksena oli tukea kotien harjoittamaa kasvatustyötä. Työtä riittikin erityisesti maaseudulla, jossa yhdistyksen puhujat kiersivät esitelmöimässä tuhatpäisille kuulijajoukoille.
Kotikasvatusyhdistyksen taival oli aluksi takkuinen, ja vuonna 1911 yhdistystä oltiin jo lopettamassa. Uusi innostus kuitenkin syttyi ja yhdeksi toiminnan aktiivisimmaksi johtohahmoksi nousi kansakoulun opettaja Vilho Reima, joka kiersi väsymättä Suomea puhumassa kymmenille tuhansille kuulijoille. Reima myös kirjoitti lukuisia kasvatusaiheisia teoksia. Reiman ansioksi voidaan lukea myös äitienpäivän rantautuminen Suomeen vuonna 1918. Vuonna 1912 alkoi yhdistyksen nousu merkittäväksi yhteiskunnalliseksi järjestöksi. Vuodesta 1920 yhdistys julkaisi Koti-lehteä, joka oli yksi laajalevikkisimmistä aikakauslehdistä Suomessa. Lehdessä käsiteltiin kasvatukseen ja kodinhoitoon liittyviä teemoja ja julkaistiin asiantuntijoiden kirjoituksia, muiden mukana lastenlääkäri Arvo Ylpön artikkelit. Viimeinen Koti-lehti julkaistiin vuonna 1964. Myöhemmin Suomen Vanhempainliitto on julkaissut lehtiä nimillä Vanhempien Sanomat sekä Koti ja Koulu.
Liiton puheenjohtajat ja sihteerit/toiminnanjohtajat
Liiton hallituksen muodostaa johtokunta, johon kuuluu puheenjohtaja ja kymmenen muuta jäsentä. Liiton toimintaa ja toimiston työskentelyä johtaa toiminnanjohtaja.
Patriarkaatti (kirkko)
pienoiskuva|Vanhat patriarkaatit ja niiden vaikutusalueen noin vuonna 565. Patriarkaatti on kristillinen hiippakunta tai laajempi hallinnollinen alue, jonka johtavaa piispaa nimitetään patriarkaksi. Patriarkka nimitystä käytetään erityisesti ortodoksisessa ja katolisessa kirkossa erityistä kunnioitusta nauttivasta historialtaan tai väkiluvultaan merkittävän paikalliskirkon johtavasta piispasta.
Ensimmäiset patriarkaatit perustettiin kristillisen perinteen mukaan ensimmäisellä vuosisadalla Roomaan, Antiokiaan ja Aleksandriaan. Myöhemmin perustettiin Konstantinopolin ekumeeninen patriarkaatti sekä Jerusalemin patriarkaatti. Nämä viisi vanhaa patriarkkaa tunnetaan myös Pentarkiana ja ne olivat ensimmäisen vuosituhannen kirkon merkittävimmät piispanistuimet. Myöhempinä aikoina patriarkaatti-nimityksen käyttö laajeni käsittämään useampia kirkollisiahallintoalueita.
Jorma Korvola
Jorma Niilo Johannes Korvola on suomalainen kemisti ja emeritusprofessori. Hän toimi Jyväskylän yliopistossa kemian apulaisprofessorina 1974–1998 ja professorina 1998–1999. Kemistinä hänen erikoistumisalansa oli orgaaninen kemia.
Akateeminen ura
Akateemisen uransa Korvola aloitti varsinaisesti vuonna 1968 Jyväskylän yliopistossa orgaanisen kemian assistenttina. Hän siirtyi tuolloin Helsingistä Jyväskylään. Assistentin viran ohella hän alkoi valmistella väitöskirjaansa. Korvola väitteli filosofian tohtoriksi 1972 Jyväskylän yliopistossa. Hänen orgaanisen kemian alaan liittyvä väitöskirjansa (Grignard additions of methylmagnesium iodide to fenchone and dehydrofenchone: configurations of 1,2,3,3-tetramethylnorbornan-2-ols and 1,2,3,3-tetramethyl-5-norbornen-2-ols) käsitteli metyylimagnesiumijodidin Grignard-reaktioita. Koejärjestelyssä orgaaniset yhdisteet reagoivat Grignardin reagenssin kanssa muodostaen alkoholeja.
Korvola nimitettiin marraskuussa 1974 kemian apulaisprofessoriksi Jyväskylän yliopistoon opetusalanaan orgaaninen kemia. Ennen häntä kyseistä apulaisprofessuuria oli 1967–1973 hoitanut FT Pentti Mälkönen. Professorina Korvola sai vastuulleen mm. orgaanisen kemian oppilaslaboratorion toiminnan. Opettajana hän usein motivoi opiskelijoitaan yllättävillä ja haastavilla kysymyksillä.
Hallintotoimia ja uran myöhemmät vaiheet
Apulaisprofessorikaudellaan Korvola toimi useaan otteeseen Jyväskylän yliopiston kemian laitoksen johtajana. Hän johti laitosta syyskuussa 1976, vuosina 1982–1986 sekä 1988–1997. Korvola on osallistunut myös tiedekuntansa (matemaattis-luonnontieteellinen tdk) johtotehtäviin. Hän toimi tiedekunnan dekaanina 1990–1993. Hänen dekaanikauttaan varjostivat 1990-luvun laman aiheuttamat supistukset tiedekunnan määrärahoissa, ja niiden vuoksi henkilöstöä oli lomautettava sekä tutkimus- ja opetusvälinehankintoja leikattava. Silti tiedekunnassa tehtiin merkittäviä investointeja tutkimuslaitteistoihin. Merkittävimpiä hankkeita olivat syklotroni, fysiikan laitoksen työpaja Ylistönrinteelle ja kemian laitoksen käyttöön hankittu ICP-laitteisto.
Korvola toimi sittemmin vielä tiedekuntansa varadekaanina 1993–1996. Viimeisinä virkavuosinaan apulaisprofessorina hän vastasi orgaanisen kemian laudatur-opetuksesta. Vuonna 1998 Jyväskylän yliopisto nimitti Korvolan vakinaiseen orgaanisen kemian professuuriin. Hän jäi eläkkeelle virastaan vuonna 1999.
Tutkimusura
Kemistinä Korvola tutki orgaanisten yhdisteiden kemiallisia ominaisuuksia. Hän tarkasteli aineiden rakennetta mm. röntgendiffraktion ja NMR-spektroskopian avulla. Tutkimustensa tuloksista Korvola on laatinut (yhteistyössä tutkimusryhmänsä muiden kemistien kanssa) useita tieteellisiä tutkimusartikkeleita, joita on julkaistu arvostetuissa kemian alan lehdissä ja julkaisuissa.
Tunnustukset
Tieteellisistä ansioistaan Korvola on saanut Suomalaisten Kemistien Seuran (SKS) ansiomitalin vuonna 1991.
Robert Lukas
Robert Lukas (s. 5. tammikuuta, 1988 ) on puolalainen moottoriurheilija. Hän on kilpailut vuodesta 2006 lähtien Porsche Carrera Cup -sarjoissa. Vuodesta 2010 Lukas on kilpailut Porsche Supercup -sarjassa.
Cennet'in Gözyaşları
Cennet'in Gözyaşları on televisioyhtiö ATV:n esittämä turkkilainen TV-sarja. Sen päärooleissa ovat Berk Atan, Almila Ada ja Esra Ronabar.
Stian Ringstad
Stian Lunder Ringstad (s. 29. elokuuta 1991 Nes, Norja) on norjalainen jalkapalloilija. Pelipaikaltaan hän on vasen laitapuolustaja. Ringstad edustaa Portugalin pääsarjassa pelaavaa Bragaa.
Seurajoukkueura
Ringstad pelasi ensimmäisen pääsarjaottelunsa Tippeligaenissa 5. huhtikuuta 2009, kun hänen edustamansa Lillestrøm hävisi vieraissa Aalesundille 1–3. Ringstad pelasi kaudella 2009 yhteensä kolme ja kaudella 2010 seitsemän liigaottelua. Kaudet 2011–2015 hän lukeutui Lillestrømin runkopelaajiin pelaten viiden kauden aikana yhteensä 105 liigaottelua.
Tammikuussa 2016 Ringstad siirtyi Portugalin pääsarjassa pelaavaan Bragaan. Hän pelasi ensimmäisen sarjaottelunsa seurassa 24. tammikuuta 2016, kun Braga voitti kotonaan Rio Aven 5–1. Ringstad pelasi kevätkaudella 2016 seitsemän sarjaottelua.
Maajoukkueura
Ringstad pelasi Norjan ikäkausimaajoukkueissa 29 ottelua vuosina 2007–2013. A-maajoukkueessa hän pelasi ensimmäisen ottelunsa 27. toukokuuta 2014, kun Norja hävisi ystävyysottelussa Ranskalle 0–4.
Ikuo Matsumoto
Ikuo Matsumoto (s. 3. marraskuuta 1941 Utsunomiya, Japani) on japanilainen jalkapalloilija.
Jalkapallomaajoukkue
Matsumoto edusti Japanin maajoukkuetta vuosina 1966-1969. Hän saavutti olympiapronssia Méxicon kesäolympialaisissa 1968.
Red Hat
Historia
Yritys on tullut tunnetuksi muun muassa Red Hat Linux -nimisestä Linux-käyttöjärjestelmän jakelupaketista.
Ensimmäisen Red Hat -nimisen Linux-jakelun loi Marc Ewing, joka julkaisi ensimmäisen version 31. lokakuuta 1994 (Halloween-nimellä). Bob Youngin ACC Corporation osti Ewingin liiketoiminnan ja nimesi uuden yhtiön Red Hatiksi. Vuonna 1995 yhtiö julkaisi 2.0 -jakelun, jossa käytettiin RPM-ohjelmaa käyttöjärjestelmän ohjelmien asennukseen.
pienoiskuva|vasen|Red Hat Linuxiin perustuvien jakelupakettien sukupuu.
Red Hat on ollut yksi avoimen lähdekoodin merkittävimpiä kehittäjiä ja se, tai sen työntekijät, kuten Alan Cox ja Ulrich Drepper ovat ylläpitäneet keskeisimpiä avoimen koodin ohjelmistoja. Red Hat on sponsorina kannettava tietokone jokaiselle lapselle -projektissa.
Vuonna 2012 kerrottiin Red Hatin olevan ensimmäinen miljardin dollarin Linux-yhtiö. Vuonna 2016 yhtiöstä tuli ensimmäinen kahden miljardin dollarin Linux-yhtiö.
Marraskuussa 2017 Red Hat ilmoitti Red Hat Enterprise Linux -jakelunsa olevan saatavilla myös ARM-suorittimille perustuviin palvelimiin.
Red Hatilla on toimistoja ja henkilöstöä ympäri maailmaa, myös Pohjoismaissa ja Suomessa.
Yrityshankinnat
Red Hat ilmoitti marraskuussa 1999 ostavansa Cygnus Solutionsin. Myöhemmin Red Hat on hankkinut WireSpeedin, C2Netin ja Hell's Kitchen Systemsin. Vuonna 2001 se osti Planning Technologies, Incin ja hankki 2004 AOL:in iPlanetin oikeudet. Vuonna 2006 se hankki Java-sovelluspalvelinta kehittävän JBossin ja vuonna 2007 Metamatrixin ja Mobicentsin. Vuonna 2018 Red Hat osti CoreOS:n.
Liikevaihto
Vuonna 1999 Red Hat teki 3,6 miljoonaa dollaria tappiota 5,4 miljoonan dollarin liikevaihdolla. Vuonna 2008 yrityksen liikevaihto oli 523 miljoonaa dollaria ja se kasvoi 31 prosenttia edellisestä vuodesta. Sitä edellisenä vuonna kasvu oli 44 prosenttia. Vuonna 2009 yhtiö valittiin S&P 500 -indeksiin. Vuonna 2018 yrityksen liikevaihto oli 3,4 miljardia dollaria.
Plancherine
Plancherine on kunta itäisessä Ranskassa Savoien departementissa Auvergne-Rhône-Alpesin alueella.
Nähtävyyksiä
Kunnan nähtävyyksiä on alkuperältään keskiaikainen vuonna 1132 perustettu sisterssiläisluostari Notre-Dame de Tamié. Nykyinen luostarirakennus on 1600-luvun lopulta. Myöhemmin luostarista tuli säännöiltään tarkempi trappistiluostari. Ranskan suuri vallankumous vuonna 1789 ajoi munkit maanpakoon, mutta säästi kuitenkin rakennukset. Vuonna 1861 munkit palasivat luostariin. Nykyään munkkiyhteisö on noin kolmekymmentä munkkia. Kaikille avoin liturgia toimitetaan ranskaksi. Myös gregoriaaninen kirkkolaulu on tärkeässä asemassa. Luostarissa toimivalla juustolalla rahoitetaan luostarin toimintaa. Siellä tuotetaan päivittäin 400 kg Abbaye de Tamié -juustoa. Luostari houkuttelee noin 200 000 kävijää vuodessa.
Ari Jalasvaara
Ari Jalasvaara (s. 20. heinäkuuta 1959 Taivalkoski) on suomalainen entinen jalkapalloilija.
Hyökkääjänä pelannut Jalasvaara edusti urallaan Oulun Palloseuraa 1978–1981, Rovaniemen Palloseuraa 1983–1986 ja Kemin Palloseuraa 1987. Lisäksi hän pelasi ruotsalaisessa IFK Luleåssa 1982 ja 1987–1989. Jalasvaara voitti OPS:ssa Suomen mestaruuden 1979 ja 1980 sekä RoPS:ssa Suomen Cupin 1986. Kaikkiaan Jalasvaara pelasi yhdeksän kauden aikana 169 pääsarjatason ottelua, joissa hän teki 56 maalia.
Maajoukkueessa Jalasvaara pelasi vuosina 1980–1986 yhteensä viisi maaottelua.
Eristäytymispolitiikka
Eristäytymispolitiikka (myös isolationismi) on ulkomaanpolitiikkaa, jota harjoittava valtio pyrkii olemaan puuttumatta maailmanpolitiikan tapahtumiin. Eristäytyvä valtio välttää voimakkaita kannanottoja ja liittoutumia muiden valtioiden kanssa välttääkseen ulkopoliittisia sitoumuksia ja velvollisuuksia sekä mahdollisia ikäviä seurauksia kuten sotia, jotka eivät liity välittömästi valtion omien etujen, kansalaisten tai alueiden suojelemiseen. Puhdas isolationismi tarkoittaa myös ulkomaankaupan ja kulttuurivaihdon rajoittamista sekä pyrkimystä taloudelliseen omavaraisuuteen.
Eristäytymisestä keskustellaan monien maiden politiikassa. Siinä nähdään joitakin etuja, joskin myös merkittäviä haittavaikutuksia muun muassa valtion kansalaisten elintasoon ja teollisuuden kilpailukykyyn. Eristäytymällä halutaan rajoittaa siirtolaistyövoiman vastaanottamista palkkojen laskun ja työttömyyden lisääntymisen pelosta sekä mukavuusperustein, vaikka keskimäärin taloustieteilijöiden mukaan vapaan työvoiman liikkuvuuden rajoittaminen heikentää valtion taloutta.
Albania
Albanian sosialistisella kansantasavallalla oli vuodesta 1945 läheiset suhteet Neuvostoliittoon ja muihin itäblokin maihin. Albanian johto ei kuitenkaan hyväksynyt Neuvostoliiton destalinisaatiota (1956) ja otti etäisyytä Neuvostoliittoon. Sen sijaan Albania liittoutui Kiinan kanssa. Vuonna 1968 Albania erosi Varsovan liitosta. Maon kuoltua 1976 Kiina loittoni niin paljon kommunistisesta aatteesta, että Albania eristäytyi siitäkin, mikä rasitti sen taloutta.
Albanian johtajat pelkäsivät vainoharhaisesti Varsovan liiton tai Naton hyökkäystä maahan. Vuodesta 1968 alkaen rakennettiin maan rajoille kahdeksan vuoden aikana 700 000 teräsbetonista bunkkeria torjumaan mahdollista hyökkäystä.
Bhutan
Ennen vuotta 1999 Bhutan oli kieltänyt television ja Internetin säilyttääkseen maan oman kulttuurin, ympäristön ja identiteetin. Lopulta kuningas Jigme Singye Wangchuck poisti televisio- ja Internet-kiellon. Hänen poikansa Jigme Khesar Namgyal Wangchuck valittiin Bhutanin kuninkaaksi, joka auttoi luomaan Bhutanista demokratian. Myöhemmin Bhutan on siirtynyt absoluuttisesta monarkiasta monipuoluedemokratiaan. Bhutanin demokratian kehittymiseen on vaikuttanut Bhutanin hallitsijoiden aktiivinen kannustaminen ja osallistuminen 1950-luvulta lähtien, alkaen oikeudellisista uudistuksista, kuten orjuuden lakkauttamisesta, joka johti Bhutanin perustuslain luomiseen
Kiina
Kiina harjoitti eristäytymispolitiikkaa Ming-dynastian ja uudelleen Qing-dynastian aikana. Ensimmäiseksi Ming-dynastian aikana 1371 astui voimaan Hai jin -laki, joka kielsi kaiken meritse tapahtuvan kaupankäynnin. Kiellon oli tarkoitus estää kasvanut merirosvous, mutta aikaa myöten se näännytti rannikkoalueet, jotka olivat perinteisesti saaneet osansa toimeentulosta laillisesta meritse tapahtuvasta kaupankäynnistä. Kielto purettiin vuonna 1550, jolloin valtio joutui aloittamaan toimet kaupankäynnin elvyttämiseksi.
Qing-dynastia otti käyttöön Hai jinin vuonna 1647 heikentääkseen Ming-hallitukseen kuulunutta sotapäällikköä Koxingaa. Koxinga vaikutti rannikolla ja häntä pidettiin uhkana Qingille. Kiellon rikkojaa uhattiin kuolemantuomiolla.
Japani
Vuosina 1641–1853 Japanin Tokugawa-shōgunaatti pani täytäntöön politiikan, jota se kutsui kaikiniksi. Politiikka kielsi ulkomaisten kontaktien useimpien ulkopuolisten maiden kanssa. Yleisesti pidetty ajatus, että Japani oli täysin suljettu, on kuitenkin harhaanjohtava. Itse asiassa Japani säilytti rajalliset kauppa- ja diplomaattisuhteet Kiinan, Korean ja Ryukyun saarten sekä Hollannin tasavallan kanssa ja oli Japanin ainoa läntinen kauppakumppani.
Eristäytyneen Japanin kulttuuri kehittyi omaperäiseksi ja sillä on yksi historian pisimmistä rauhankausista. Tänä aikana Japani kehitti kukoistavia kaupunkeja, linnakaupunkeja, lisäämällä maatalouden ja kotimaankauppaa, palkkatyö, kasvava lukutaito ja samanaikainen painokulttuuri, antoi perustan nykyaikaistamiselle, vaikka sogunaatti heikkeni.
Kambodža
Vuosina 1431–1863 Kambodžan kuningaskunta harjoitti eristäytymispolitiikkaa joka kielsi ulkomaiset kontaktit useimpiin ulkomaihin. Kun Pol Pot ja punaiset khmerit tulivat valtaan 17. huhtikuuta 1975 ja perustivat Demokraattisen Kamputsea n Kambodžasta tuli vuosi nolla, koska se oli äärimmäisen eristäytynyt muusta maailmasta, mutta ei ennen vuotta 1979, jolloin Vietnam in armeija syrjäytti Pol Potin ja punaiset khmerit ja vapautti Kambodžan 7. tammikuuta.
Korea
Vuonna 1863 keisari Gojong nousi Joseon-dynastian valtaistuimelle kun hän oli lapsi. Hänen isänsä, sijaishallitsija Heungseon Daewongun, hallitsi maata, kunnes Gojong saavutti täysikäisyyden. 1860-luvun puolivälissä hän oli eristäytymispolitiikan tärkein tukija ja pääasiallinen väline oli kotimaisten että ulkomaisten katolilaisten vainoaminen.
Paraguay
Juuri itsenäisyyden saavuttamisen jälkeen Paraguaya hallinnoi vuodesta 1814 alkaen diktaattori José Gaspar Rodríguez de Francia, joka sulki maan rajat ja kielsi ulkomaankaupan ja kaikki suhteet ulkomaailmaan. Kielto oli voimassa diktaattorin kuolemaan asti vuonna 1840. Espanjalaiset uudisasukkaat, jotka olivat saapuneet maahan juuri ennen itsenäisyyttä, olivat pakotettuja menemään naimisiin joko vanhojen siirtolaisten tai alkuperäisen guaranien kanssa. Tämän tavoitteena oli luoda yksi yhtänäinen Paraguayn kansa. Pyrittiin kehittämään maan maanviljelystä ja teollisuutta jotta päästäisiin täydelliseen omavaraisuuteen ja riippumattomuuteen muista maista.
Francia oli erityisen vihamielinen ulkomaalaisia kohtaan ja jokainen ulkomaalainen, joka saapui Paraguayn hänen hallintokautensa aikana (saapuminen tosin oli erittäin vaikeaa), ei saanut lähteä pois. Hän julistautui itse Paraguayn katolisen kirkon pääksi, mikä sai paavin julistamaan hänet pannaan.
Yhdysvallat
Yhdysvallat on harjoittanut useissa historiansa vaiheissa ulkopolitiikkaa, jossa on pyritty välttämään ulkopoliittisia sitoumuksia kuitenkin ulkomaankauppaa rajoittamatta. Maa luopui eristäytymisestä vuonna 1941 Pearl Harborin taistelun jälkeen.
Helge Johansson
Helge Eugen Johansson (27. helmikuuta 1926 – 17. maaliskuuta 1990) oli suomalainen jalkapalloilija.
Laitahyökkääjänä ja puolustajana pelannut Johansson edusti uransa ajan 1945–1958 Turun Palloseuraa mestaruussarjassa ja 1. divisioonassa. Hän voitti seurassa Suomen mestaruuden 1949. Kaikkiaan Johansson pelasi 11 kauden aikana 111 pääsarjatason ottelua, joissa hän teki 14 maalia.
Maajoukkueessa Johansson pelasi yhden maaottelun vuonna 1947.
Yasuyuki Kuwahara
Yasuyuki Kuwahara (22. joulukuuta 1942 Hiroshiman prefektuuri – 1. maaliskuuta 2017 Hiroshima ) oli japanilainen jalkapalloilija.
Edward Holmes
Edward Porter Cowan Holmes (25. huhtikuuta 1880 Carrickfergus – 24. huhtikuuta 1924 Bangor) oli brittiläinen maahockeypelaaja ja olympiamitalisti. Hän pelasi Lontoon olympialaisissa 1908 Irlannin joukkueessa, joka saavutti turnauksessa hopeaa.
Ugine
Ugine on kunta itäisessä Ranskassa Savoien departementissa Auvergne-Rhône-Alpesin alueella.
Antenniturskat
Antenniturskat (Bregmacerotidae) on turskakaloihin kuuluva heimo. Heimon lajeja tavataan kaikista trooppisista ja subtrooppisista meristä.
Ugine
Talous
Kaupungilla on pitkät perinteet terästeollisuudessa. Siellä toimivia metalliyhtiöitä ovat Ugitech (Teräs), Areva NT (Zirkonium) ja Timet (Titaani).
Antenniturskat
Lajit ja anatomia
Varhaisimmat antenniturskien heimoon kuuluvien lajien fossiilit on ajoitettu eoseenikaudelle. Nykyään heimoon kuuluu 1 suku ja lähteestä riippuen 12–15 lajia. Antenniturskat ovat pienehköjä kaloja, jotka saavuttavat suurimmillaan noin 12 cm:n pituuden. Ruumiinrakenteeltaan ne ovat pitkänomaisia, pienipäisiä. Silmät ovat kookkaat. Selkäeviä heimon kaloilla on 2. Ensimmäinen niistä muodostuu yhdestä hyvin pitkästä ruodosta ja taaempi on pitkä ja sen keskellä on notkelma. Myös peräevä on pitkä ja sen keskellä on notkelma. Vatsaevien ruodot ovat hyvin pitkät ja vatsaevät sijaitsevat pään takaosassa. Antenniturskalajien suomut ovat kookkaat ja väritykseltään ne ovat ruskeita tai hopeanharmaita.
Levinneisyys ja elintavat
Antenniturskalajeja tavataan lämpimistä vesistä Atlantista, Intian valtamerestä ja Tyynestämerestä. Niitä tavataan niin ulapalta kuin läheltä rannikkoa, joskus myös murtovetisitä jokien suistoista. Heimon kalat elävät tyypillisesti merenpinnan läheisyydestä aina 300 metrin syvyyteen asti. Antenniturskien ravinto koostuu pääasiassa planktonäyriäisistä.
Jesse James – suuri seikkailija
Jesse James – suuri seikkailija (Jesse James) oli Henry Kingin ohjaama yhdysvaltalainen lännenelokuva vuodelta 1939. Elokuva perustuu löyhästi Jesse Jamesin elämään. Sen pääosassa Jesse Jamesina on Tyrone Power ja Frank Jamesia esittää Henry Fonda.
Fritz Lang ohjasi elokuvalle myöhemmin jatko-osan Frank Jamesin paluu, ja Nicholas Ray teki uusintaversion elokuvasta vuonna 1957 nimellä Jesse James, jossa nimiosaa esitti Robert Wagner.
American Humane Association alkoi valvoa eläinten kohtelua elokuvien tekemisessä, kun tämän elokuvan kuvauksissa yksi hevonen kuoli, kun sillä ratsastettiin alas jyrkänteeltä jonka alla oli järvi. Hevonen ei kuitenkaan kuollut putoamisen aiheuttamiin vammoihin, vaan hukkumiseen putoamisen aiheuttaman pelästymisen seurauksena.
Mario Sports Mix
Mario Sports Mix on Square Enixin kehittämä ja Nintendon julkaisema urheilupeli, joka julkaistiin Wiille Japanissa 25. marraskuuta 2010 ja muissa maanosissa vuonna 2011. Peli on jaettu neljään eri urheilulajiin. Nämä neljä urheilulajia ovat koripallo, lentopallo, polttopallo ja jääkiekko. Peliä pystyy pelaamaan 1–4 pelaajaa.
Mario Sports Mix on kolmas japanilaisen Square Enixin kehittämä Mario-peli pelien Super Mario RPG: Legend of the Seven Stars ja Mario Slam Basketball jälkeen. Peli sisältää Mario-pelisarjan lisäksi hahmoja pelisarjoista Dragon Quest ja Final Fantasy. Pelin arvostelut ovat olleet keskinkertaisia. Metacriticissä peli sai useiden arvosteluiden jälkeen arvosanaksi 64/100 ja Eurogamer antoi arvosanaksi 7/10.
Pelaaminen
Lentopallossa saadaan pisteitä lyömällä pallo aidan yli paikkaan, jossa ei ole kumpaakaan kahdesta vastustajan pelaajasta. Pelaaja voi käyttää erikoisiskuja vaikeuttaakseen vastustajien pallonsaamista. Pelaaja saa enemmän pisteitä, jos hän lyö pallon erikoisiskulla siten, että kumpikaan vastustajapelaaja ei saa sitä kiinni. Lentopalloturnauksen läpäistyä pelaaja saa vihreän jalokiven.
Jääkiekossa pelaajan täytyy tehdä vastustajajoukkuetta enemmän maaleja voittaakseen pelin. Pelaaja saa tässäkin lajissa enemmän pisteitä lyömällä kiekon maaliin erikoisiskulla siten, että vastustajajoukkueen maalivahti ei saa sitä kiinni. Pelaajan kannattaa kuitenkin varoa, ettei hän lyö vahingossa kiekkoa omaan maaliinsa. Jääkiekkoturnauksen läpäistyä pelaaja saa sinisen jalokiven. thumb|right|250px|Kuvakaappaus pelistä.
Peli sisältää myös Party Mode -tilan, jossa voi pelata seuraavia pelejä:
Syötä Peteyä: Syötä hedelmiä Petey Piranhalle. Pistemäärä riippuu syöttämiesi hedelmien tyypistä. Voittaja on se, joka saa eniten pisteitä tietyssä ajassa.
Harmony Hustle: Pelaajan väriset pallot ja sateenkaaren väriset pallot tulevat lentäen pelaajaa kohti. Hänen tehtävänsä on ottaa ne kiinni. Peliä kannattaa pelata joukkueena, jotta voi saada enemmän pisteitä.
Bob-omb-dodge: Pelaajan tulee väistää Bob-ombit, jotka lentävät ulos kanuunasta. Pelaaja menettää elämän, jos ne osuvat häneen. Jos pelaaja menettää kaikki elämät, hän poistuu pelistä. Pelaajilla tulee olla mahdollisimman monta elämää pelin lopussa.
Smash Skate: Pelaajan pitää taklata ja lyödä superlyöntejä keräten samalla pisteitä lyömällä vastustajat pois alustalta. Voittaja on se, jolla on eniten pisteitä pelin lopussa.
Ominaisuudet
Jokaisessa lajissa on keltaisia laattoja, joihin astumalla saa kolikoita ja ominaisuuksia. Seuraavia ominaisuuksia voidaan käyttää sellaisinaan tai niillä voidaan tehdä lyöntejä, iskuja ja hyökkäyksiä.
Green Shell (Vihreä kilpi): Tyrmää kaikki kohtaamansa pelaajat. Nopeuttaa pallon tai kiekon kulkua ja ampuu maalia kohden tai kenttää kohti, kun käytetään ominaisuuksia lyönti, iskulyönti tai hyökkäys.
Red Shell (Punainen kilpi): Ajaa takaa pelaajia ja tyrmää heidät. Pallo tai kiekko kiertyy terävämmin kuin Green Shellillä ja se suuntaa aina kohti maalia tai pelaajaa silloin kun sitä käytetään ominaisuuksia lyönti tai iskulyönti. Hyökkäyksessä pallo kaataa osuessaan vastustajan pelaajan.
Mini Mushroom (Minisieni): Kutistaa kohtaamansa pelaajan. Kun sitä käytetään ominaisuuksissa lyönti, iskulyönti tai hyökkäys, se kutistaa kohtaamansa pelaajan.
Banana (Banaani): Saa jokaisen kohtaamansa pelaajan liukastumaan. Kun sitä käytetään ominaisuuksissa lyönti, iskulyönti tai hyökkäys, pallo tai kiekko saa jokaisen kohtaamansa pelaajan liukastumaan.
Bob-Omb (Pommi-Bob): Aiheuttaa räjähdyksen, joka lennättää lähellä olevat pelaajat ilmaan. Kun sitä käytetään ominaisuuksissa lyönti, iskulyönti tai hyökkäys, se aiheuttaa pallon tai kiekon räjähtämisen ja heittää räjähdyksessä pelaajat ilmaan.
Star (Tähti): Tekee pelaajista hetkeksi voittamattomia ja lisää heidän nopeuttaan. Vastustaja ei pysty torjumaan voittamattomien pelaajien lyöntejä. Voittamattomien hahmojen tekemät hyökkäykset ja iskut kaatavat kaikki niiden tielle sattuvat pelaajat.
Hahmot
Pelissä pystyy pelaamaan kahdellatoistalla erilaisella hahmolla ja jokainen hahmo on luokiteltu hahmotyyppiin kuten peleissä Mario & Sonic at the Olympic Games ja Mario & Sonic at the Olympic Winter Games. Pelaaja voi ottaa myös oman Mii-hahmon mukaan otteluihin.
Philip Bernard
Philip William Samuel Bernard oli brittiläinen vapaapainija ja olympiamitalisti. Hän voitti Antwerpenin olympialaisissa 1920 pronssia höyhensarjasta.
Mario Sports Mix
Hahmot
Yleismies
Voiman, nopeuden ja tekniikan tasapaino.
Hyvä voimakkuutta vaativissa lajeissa.
Nopea
Hyvä ketteryyttä vaativissa lajeissa.
Tekninen
Juoni
Pelin tarina sijoittuu aluksi Sienivaltakuntaan jossa Toad on kasvattamassa kukkia, kunnes yhtäkkiä suuri esine iskeytyy linnan taakse. Toad lähtee muutaman muun Toadin kanssa katsomaan mitä siellä on ja paikalle saavuttuaan he huomaavat neljä eriväristä kristallia, joista punaisen sisällä on koripallo, vihreän sisällä lentopallo, keltaisen sisällä polttopallo ja sinisen sisällä kolikko. Tutkiessaan neljää mystistä kristallia, he saivat idean esitellä neljä uutta urheilulajia, koripallon, lentopallon, polttopallon ja jääkiekon Sienivaltakunnalle. Toad järjestää myös kiertueet neljään eri urheilulajiin. Kun kaikki kiertueet on läpäisty, ”Sports Mix” -moodi on saatavilla. Pelaajan päihitettyä Final Fantasyn joukkueen jokaisen lajin kiertueen päätteeksi, kaikki neljä kristallia muodostuu tummaksi kristalliksi. Se johdattaa pelaajat toiseen ulottuvuuteen, jossa he kohtaavat Benemoth Kingin. Pelaajien täytyy yksinkertaisilla tavoilla päihittää Benemoth King ennen kuin se päihittää pelaajat.
Kehitys
Mario Sports Mix on kolmas Square Enixin kehittämä peli Super Mario RPG:n ja Mario Slam Basketballin jälkeen. Peli esiteltiin ensimmäisen kerran E3 2010 -messuilla. Nintendon E3-esityksen aikana Reggie Fils-Aime sanoi, että yksikään peliin tuleva urheilulaji ei olisi ollut aiemmissa Mario-urheilupeleissä. Kuitenkin kolme niistä on aiemmissa Marion urheilupeleissä, joista ne on vain muokattu eri muotoon: koripallo oli muokattu Mario Slam Basketballista  (jonka tyylisiä pelejä on myös peleissä Mario Party 4, Mario Party 5 ja Mario Party 8). Lentopallo oli myös otettu Mario Party 4:stä ja Mario Party 5:stä ja jääkiekko puolestaan pelistä Mario & Sonic at the Olympic Winter Games. Mario Sports Mix on kuitenkin ensimmäinen Mario-sarjan urheilupeli, joka sisältää polttopallon, ja kaikki kolme muuta lajia on muokattu merkittäviin rooleihin tähän peliin.
Vastaanotto
Famitsu julkaisi esikatselun Mario Sports Mixistä viikkoa ennen sen julkaisua Japanissa. Peli sai keskiarvosanaksi 30/40; neljästä arvostelijasta kaksi antoi arvosanaksi 7/10 ja kaksi 8/10. Yksi arvostelijoista kiitteli peliä sen ”helpoista ja yksinkertaisista ohjaimista, hahmojen melko siisteistä erikoisliikkeistä ja siitä että monet kentät olivat omalla tavalla hauskoja”. Peli sai kritiikkiä pelattavien lajien määrästä, minkä myötä he ajattelivat että monet ihmiset kyllästyisivät pelaamiseen melko nopeasti.
Peli on saanut pääosin keskinkertaisia arvosteluja, sillä Metacritic antoi pelille arvosanaksi 64/100 ja GameRankings antoi 65,59 %. IGN:n Jack DeVries antoi pelille arvosanaksi 6.5 sanoen että ”se voisi olla hauska partypeli, mutta se on melko heikko tarjoamaan kaikenlaista sisältöä”. Monet kehuivat peliä sen hyvistä grafiikoista ja he sanoivat myös animaatioiden olleen hyvin tehtyjä, ja sanoivat että ”kaikki on kirkasta ja sileää”". He kehuivat myös musiikkeja, kuvaillen niitä ”kivoiksi ja energisiksi, vaikkakin eräänlaisesti toistuvaksi”. Eurogamerin Keza MacDonald antoi pelille arvosanaksi 7/10. Common Sense Media antoi pelille viisi tähteä ja ikärajaksi 8:n, sanoen että ”huippuluokan urheilukokoelma on sopivaa kaikenikäisille”. GameSpot kuitenkin antoi pelille arvosanaksi 4/10 aloittaen sanomalla että ”kaikki lajit ovat tylsiä ja kevyitä”, ”tekoälyohjatut hahmot ovat liian helppoja päihittää ja ne ovat avuttomia”, ”vaatii liian vähän taitoa”, ”liikaa kaaosta kilpailuissa” ja että ”mikään lajeista ei sisällä mitään uutta tai ainutlaatuista”. Official Nintendo Magazine myös mainitsi että ”lentopallo on kaikista neljästä lajista surkein”, koska siinä pitää käyttää vain Wii Remotea ja painella A-näppäintä. Peliä huomioitiin myös sen avattavista hahmoista, jotka ovat ainoastaan Square Enixin hahmoja. Siinä todettiin, että ”niiden hahmojen korvaaminen muilla Mario-hahmoilla olisi vielä parempi vaihtoehto”.
Myynti
Huhtikuuhun 2011 mennessä Mario Sports Mixiä  oli myyty maailmanlaajuisesti yhteensä 1,54 miljoonaa kappaletta.
Masakatsu Miyamoto
Masakatsu Miyamoto (4. heinäkuuta 1938 Ibaraki, Japani - 7. toukokuuta 2002) oli japanilainen jalkapalloilija.
Jalkapallomaajoukkue
Miyamoto edusti Japanin maajoukkuetta vuosina 1958-1971. Hän osallistui muun muassa vuosien 1964 ja 1968 olympialaisiin, joista jälkimmäisissä Japani saavutti pronssia.
Pentti Jokela
Pentti Jokela (s. 5. maaliskuuta 1931) on entinen suomalainen jalkapalloilija.
Hyökkääjänä ja keskustukena pelannut Jokela edusti urallaan 1954–1961 Pallo-Poikia mestaruussarjassa ja 1. divisioonassa. Hän voitti seurassa Suomen Cupin 1956. Kaikkiaan Jokela pelasi kolmen kauden aikana 59 pääsarjatason ottelua, joissa hän teki yhden maalin.
Maajoukkueessa Jokela pelasi yhden maaottelun vuonna 1955.
Notre-Dame-de-Bellecombe
Notre-Dame-de-Bellecombe on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Arlyjoen laaksossa.
Al-Anon
thumb|200px|Al-Anonin logo. Al-Anon ( eli Al-Anon-perheryhmät) on maailmanlaajuinen alkoholistien läheisten yhteisö, jonka Lois W (1951) perusti miehensä Bill W:n (AA:n toinen perustajajäsen) myötävaikutuksella. Suomeen Al-Anon tuli AA-liikkeen mukana. Helsinkiin, Kuopioon ja Nokialle perustettiin jo vuonna 1953 ensimmäiset läheisten ryhmät. Nykyään Al-Anon-ryhmiä on Suomessa noin sadalla paikkakunnalla. Lähes kaikki Al-Anonin toimijat ovat itse alkoholistien läheisiä. Uusia ryhmiä perustetaan tarpeen mukaan. Ryhmien palaverit ovat useimmiten suljettuja, joten niihin voivat osallistua vain alkoholistien läheiset.
Al-Anon-ryhmät on tarkoitettu aikuisille. Nuorille, teini-ikäisille alkoholistin läheisille on oma Alateen-ryhmä.